EkBass/fiwiki-20250220-pages-articles huggingface dataset:
Clara Hughes

Clara Hughes O.C., OM (s. 27. syyskuuta 1972) on kanadalainen maantiepyöräilijä ja pikaluistelija, joka on ollut mitaleilla sekä kesä- että talviolympialaisissa. Hughes syntyi Winnipegissä, Manitobassa, ja aloitti uransa luistelijana; vuonna 1990 hän siirtyi kuitenkin kilpapyöräilyyn. Hän osallistui kesäolympialaisiin vuosina 1996, 2000 ja 2012, ja saavutti ensin mainituissa pronssia sekä maantieajossa että maantieaika-ajossa. Hän oli aika- ajossa kuudes 2000 ja viides 2012. MM-kilpailuissa hän sai hopeaa aika-ajossa Duitamassa 1995. Pan-Amerikan kisoissa ja Kansainyhteisön kisoissa hän on saanut mitaleja myös ratapyöräilyssä. Hughes on yhtä lailla menestynyt luistelija. Hän voitti vuoden 2002 talviolympialaisissa Salt Lake Cityssä pronssia 5 000 metrillä ja vuonna 2006 Torinossa kultaa 5 000 metrillä ja hopeaa joukkuetakaa-ajossa. Vancouverissa 2010 Hughes oli 5 000 metrillä pronssilla. Matkakohtaisissa MM-kilpailuissa hän on saavuttanut 5 000 metrillä kultaa 2004, hopeaa 2003, 2008 ja 2009 sekä pronssia 2005 ja joukkuetakaa- ajossa hopeaa 2005. Yleisluistelun MM-kilpailuissa hän on ollut parhaimmillaan kuudes 2003. Maailmancupissa hän sijoittui 3 000 ja 5 000 metrin yhteisessä cupissa kolmanneksi kaudella 2002–2003Speed Skating World Cup Women: 3000/5000 m Sports123.com . Hughes sai 11. maaliskuuta 2005 haltuunsa naisten pikaluistelun maailmanennätyksen 10 000 metrillä, mutta menetti ennätyksensä noin vuotta myöhemmin tšekkiläiselle Martina Sáblíkoválle. Hughes on osallistunut Right to Playn toimintaan. == Luisteluennätykset == Matka Aika Paikka Päivä 500 m 41,19 Calgary 12. lokakuuta 2006 1 000 m 1.18,74 Calgary 23. joulukuuta 2006 1 500 m 1.57,46 Salt Lake City 20. marraskuuta 2005 3 000 m 3.59,06 Salt Lake City 18. marraskuuta 2005 5 000 m 6.53,04 Calgary 13. tammikuuta 2008 10 000 m 14.19,73 Calgary 11. maaliskuuta 2005 == Lähteet == *Luistelutulokset www.skateresults.com-sivustolla *Luisteluennätykset www.sskating.com-sivustolla *Pyöräilytuloksia www.cyclingarchives.com- sivustolla *Olympiatulokset sports-reference.com-sivustolla === Viitteet === Luokka:Kanadalaiset olympiavoittajat Luokka:Kanadalaiset pikaluistelijat Luokka:Kanadalaiset maantiepyöräilijät Luokka:Officer of the Order of Canada Luokka:Vuonna 1972 syntyneet Luokka:Elävät henkilöt
Straight to the Bank

Straight to the Bank on rap-artisti 50 Centin ensimmäinen single hänen kolmannelta albumiltaan Curtis. Single julkaistiin Yhdysvalloissa 2. heinäkuuta 2007 ja Isossa-Britanniassa kolme kuukautta myöhemmin. Kappaleen ovat tuottaneet Ty Fyffe ja Dr. Dre. 50 Cent esitti kappaleen ensimmäistä kertaa livenä 5. toukokuuta MGM Grandissa Las Vegasissa, World Boxing Councilin alemman keskisarjan nyrkkeilyn maailmanmestaruusottelussa, jossa kohtasivat Floyd Mayweather Jr. ja Oscar de la Hoya. ”Straight to the Bank” debytoi Billboard Hot R&B;/Hip-Hop Songs -listalla sijalla 48 ja nousi parhaimmillaan sijalle 30. Billboard Hot 100 -listalla se debytoi 32. sijalla 26. toukokuuta 2007. Sen sijoitus alkoi kuitenkin laskea listalla heti ensimmäisestä viikosta lähtien, ja alle kuukauden kuluttua se putosi kokonaan listalta. Kappaleen saamaa huonoa vastaanottoa pidetäänkin syynä siihen, että Curtis-albumin julkaisu siirrettiin syyskuulle. Kappaleesta tehtiin myös musiikkivideo, joka julkaistiin G-Unitin Internet-sivuilla 16. toukokuuta ja MTV:llä seuraavana päivänä. == Lähteet == Luokka:Vuoden 2007 kappaleet Luokka:50 Centin kappaleet
Anna-sarja

Anna-sarja on kanadalaisen L. M. Montgomeryn kirjoittama teossarja, johon kuuluu kahdeksan teosta. Sarja kertoo orvosta Anna-tytöstä (), joka päätyy kasvatiksi perheeseen, johon oli alun perin tarkoitus tulla poika. Teossarja kattaa Annan elämän lapsuusvuosista, 11-vuotiaasta pikku tytöstä keski- ikäiseksi perheenäidiksi, jolla on kuusi lasta. Sarjan loppua kohden Anna astuu teoksissa hieman taka-alalle hänen lastensa saadessa suuremman roolin kerronnassa. Teossarjan viimeisessä osassa, Kotikunnaan Rilla -kirjassa Annan nuorin tytär Rilla on saanut selkeän päähenkilön aseman. Alun perin Montgomery kirjoitti sarjan ensimmäisen osan itsenäiseksi teokseksi, mutta kustantajan ehdotuksesta laajensi teosta kokonaiseksi sarjaksi. Teosten kirjoittamisjärjestys ei noudata täysin niiden järjestystä sankarittarensa elämässä, vaan teokset Anne of Windy Poplars (suom. Anna opettajana) ja Anne of Ingleside (suom. Annan perhe) on kirjoitettu myöhemmin kustantajan toivomuksesta, viimeisen osan jälkeen täyttämään tarinassa olleita ajallisia aukkoja. Montgomery on sarjaa kirjoittaessa hyödyntänyt omia lapsuudenkokemuksiaan kasvatiksi joutumisesta.Kevin An Interview with Sullivan Sarja kuuluu maailman rakastetuimpiin tyttökirjoihin ja on yhä edelleen suosittu. Sarjaa on käännetty monille kielille, ja siitä on tehty elokuvia ja näytelmiä. Teossarjan suosio on johtanut myös siihen, että Prinssi Edwardin saarelle on syntynyt paljon Anna-turismia. Lukuisat Anna-fanit ympäri maailmaa matkustavat Annan alkujuurille Cavendishin kaupunkiin, jonne on luotu kokonainen fiktiivinen maailma Anna-kirjojen hengessä. Lucy Maud Montgomeryn Anna-kirjat Kirja alkuteos suomennosvuosi Anna Shirleyn ikä kirjassa * Annan nuoruusvuodet Anne of Green Gables, 1908 1920 11–16 * Anna ystävämme Anne of Avonlea, 1909 1921 16–18 * Annan unelmavuodet Anne of the Island, 1915 1921 18–22 * Anna opettajana Anne of Windy Poplars, 1936 2002 22–25 * Anna omassa kodissaan Anne's House of Dreams, 1917 1922 25–27 * Annan perhe Anne of Ingleside, 1939 2002 34–40 * Sateenkaarinotko Rainbow Valley, 1919 1925 41 * Kotikunnaan Rilla Rilla of Ingleside, 1921 1962 49–53 ==Kirjallisuutta== Lucy Maud Montgomery ja Sisko Ylimartimo: Alppipolku, 2017, Minerva Kustannus ISBN 9789523125223 ==Lähteet== *Kirjailijaesittely ===Viitteet=== ==Aiheesta muualla== *Anna-sarjan kirjat luettavissa englanniksi nettisivulta tai pdf:nä *Anna-sarjaan liittyviä turistikohteita Prince Edward Islandin sivulla * he:האסופית (ספר)
Brüno

Brüno Gehard on Sacha Baron Cohenin roolihahmo Da Ali G Show’sta. Brüno on itävaltalaisen musiikkikanavan muotitoimittaja, joka tuntee vetoa natsi- ideologiaa kohtaan. Hän on myös avoimesti homoseksuaali ja usein melko säädytön. Brüno esiintyi ensi kerran vuonna 1998 Baron Cohenin toisen roolihahmon Boratin menestyksen myötä. Brünosta kertova pseudodokumenttielokuva Brüno sai ensi-iltansa 10. heinäkuuta 2009. Sen kuvaukset aloitettiin kesällä 2008. Brüno nähtiin ensimmäisen kerran muotinäytöksessä jossa hänet pidätettiin lavalle kaatumisesta. Brüno pukeutuu "muodikkaisiin" vaatteisiin, ja "määrää" mikä on in ja mikä out. Luokka:Kuvitteelliset toimittajat de:Sacha Baron Cohen#Brüno
Etelänmyrskylintu

Etelänmyrskylintu (Fulmarus glacialoides) on eteläisen pallonpuoliskon valtamerilintu. == Koko ja ulkonäkö == Linnun pituus on 45–51 cm, siipien kärkiväli 110–120 cm ja paino noin 800 g. Se muistuttaa myrskylintua. == Esiintyminen == Pesimäalueena ovat Etelämantereen reunat sekä mannerta ympäröivät saaret. Esimerkiksi South Sandwich Islandilla pesii noin miljoonan parin yhdyskunta. Maailman populaation koko on noin 4 miljoonaa yksilöä ja lajin kanta on elinvoimainen. Laji vaeltelee eteläisillä valtamerillä muun muassa Perun, Etelä-Afrikan, Australian ja Uudenseelannin rannikoilla. Suomessa sitä ei ole tavattu. == Elinympäristö == Kallioiset lintusaaret ja mantereen rantajyrkänteet. == Lisääntyminen == Pesintä tapahtuu marras- joulukuussa. Naaras munii yhden valkoisen munan, joka painaa noin 103 g. Molemmat puolisot hautovat noin 45 päivää haudontavuorojen ollessa 3–9 päivää. Poikanen on lentokykyinen noin 52 päivää vanhana. Poikasia ja munia saalistavat muun muassa kihut ja tuppinokat. == Ravinto == Etelänmyrskylinnun pääravintoa ovat krillit ja muut äyriäiset. Se syö myös kalanperkeitä, pikkukaloja ja mustekaloja. == Lähteet == Luokka:Ulappalinnut Luokka:Etelämantereen eläimistö
Nobelparken

thumb|250px|Lepäävä Diana, Jean Goujonin pronssiveistos vuodelta 1549 Nobelparkenissa. Pystytetty puistoon 1964. Nobelparken on puisto Tukholman Östermalmilla, Strandvägenin itäpäässä. Se on osa Ekoparkenin kaupunkipuistoa. Puistossa on niin sanottu vanha metsäinstituutin talo, jossa Ruotsin metsäinstituutti toimi vuosina 1828–1916. Ympäröivä puisto toimi samalla Metsäinstituutin puulajivarantona.Fredric Bedoire: Stockholms byggnader: Arkitektur och stadsbild, s. 186. Norstedts, Tukholma 2012. Tämän seurauksena Nobelparkenin alueella kasvaa kaikkia Ruotsissa tavattavia puulajeja, lukuun ottamatta Ruotsin tunturialueilla kasvavaa hieskoivun alalajiksi katsottavaa tunturikoivua, jota sinne ei ole istutettu. Puisto on nimetty Alfred Nobelin mukaan ja sinne suunniteltiin 1900-luvun alussa Nobel-palatsiksi kutsuttua näyttävää rakennusta, jota ei koskaan toteutettu. ==Lähteet== Luokka:Tukholman puistot Luokka:Arboretumit Luokka:Östermalm
Romania olympialaisissa

Romania on osallistunut olympialaisiin vuodesta 1924 alkaen. Maa on kaikkien aikojen mitalitilastossa sijalla 20. Kesäolympialaisten mitalitilastossa Romania on sijalla 15, mutta talviolympialaisissa valtio on saavuttanut vain yhden pronssimitalin, rattikelkkailusta vuonna 1968. Romanian menestyksekkäimmät yksittäiset kisat olivat useimpien muiden itäblokin maiden boikotoimat Los Angelesin 1984 kesäolympialaiset, joissa Romania sijoittui mitalitilastossa toiseksi ja pistetilastossa kolmanneksi. Romanialle eniten olympiavoittoja tuoneet urheilumuodot ovat voimistelu ja soutu, joissa erityisesti naisurheilijat ovat menestyneet. Myös melonnasta ja yleisurheilusta romanialaiset ovat saaneet yli 30 olympiamitalia, kuten myös painista, mikäli kreikkalais-roomalaisen painin ja vapaapainin mitalit lasketaan yhteen. Maan ensimmäinen olympiavoittaja oli ampuja Iosif Sîrbu, joka voitti pienoiskiväärin makuuammuntakilpailun Helsingin 1952 kesäolympialaisissa. == Romanian olympiamitalit urheilumuodoittain == Urheilumuoto Kulta Hopea Pronssi Yhteensä Voimistelu 25 20 26 71 Soutu 19 10 9 38 Yleisurheilu 11 14 10 35 Melonta 10 10 14 34 Kreikkalais-roomalainen paini 6 8 13 27 Ammunta 6 4 5 15 Miekkailu 4 5 7 16 Uinti 3 2 4 9 Painonnosto 2 7 4 13 Nyrkkeily 1 9 15 25 Judo 1 2 3 6 Vapaapaini 1 0 5 6 Käsipallo 0 1 3 4 Ratsastus 0 1 1 2 Rytminen voimistelu 0 1 0 1 Tennis 0 1 0 1 Rattikelkkailu 0 0 1 1 Lentopallo 0 0 1 1 Rugby 0 0 1 1 == Romanian mitalit kesäolympialaisissa == Vuosi Kulta Hopea Pronssi Yhteensä 1924 0 0 1 1 1928 0 0 0 0 1932 0 0 0 0 1936 0 1 0 1 1948 0 0 0 0 1952 1 1 2 4 1956 5 3 5 13 1960 3 1 6 10 1964 2 4 6 12 1968 4 6 5 15 1972 3 6 7 16 1976 4 9 14 27 1980 6 6 13 25 1984 20 16 17 53 1988 7 11 6 24 1992 4 6 8 18 1996 4 7 9 20 2000 11 6 9 26 2004 8 5 6 19 2008 4 1 3 8 2012 2 5 2 9 2016 1 1 2 4 == Lähteet == * * * * * *
Anna Žīgure

Anna Žīgure (s. 1948 Riika) on latvialainen diplomaatti, kirjailija ja kääntäjä. Zigure on valmistunut Tarton yliopistosta ja kääntänyt latviaksi kirjoja suomen, viron ja unkarin kielistä. Häneltä on julkaistu Latviassa, Virossa ja Suomessa elämäkerta- ja historiateoksia. Žīgure on Suomalaisen Kirjallisuuden Seuran kunniajäsen. Hän on ollut Suomen Kuvalehden ja Keskisuomalaisen kolumnisti. Žīgure oli itsenäisen Latvian ensimmäinen suurlähettiläs Suomessa vuosina 1992–1998, kautensa lopulla Helsingin diplomaattikunnan vanhin. Žīgure asuu Jūrmalassa miehensä Jukka Rislakin kanssa. Hän kuului Jūrmalan puolustusjärjestön (JAB) perustajiin ja oli vuosien ajan järjestön hallituksen jäsen. ==Teoksia== * ES stāstu par Latviju, 2000 ja 2008 * Marseline, 2006 * Viņi ceļā, 2009 * Viņi svešos pagalmos, 2012 ===Suomennetut teokset=== * Kuitenkin niin lähellä, 1997 * Latvian maa ja taivas, 2000 * Graniittisen maan jalo kansa, 2017 ;Novelli * Me olemme Latviasta, teoksessa Koti-ikävä ja muita latvialaisia novelleja. venäjänkielisestä käännöksestä suom. ja toim. Ulla-Liisa Heino. Weilin + Göös 1985 ISBN 951-35-2919-3 Luokka:Latvialaiset kirjailijat Luokka:Suurlähettiläät Luokka:Kielenkääntäjät Luokka:Vuonna 1948 syntyneet Luokka:Elävät henkilöt
Keltatuppinokka

Keltatuppinokka, aikaisemmalta nimeltään valkotuppinokka (Chionis alba, syn. C. albus) on Etelämantereen tuntumassa elävä rantalintu. == Ulkonäkö ja koko == Linnun pituus on noin 40 senttiä ja siipien kärkiväli 80 cm. Höyhenpuku on valkoinen, naama paljas ja vaaleanpunainen. Vaalean nokan kärki on musta. Siivet ovat lyhyet. Sukupuolet ovat samanvärisiä. Muistuttaa suuresti sukulaistaan mustatuppinokkaa. == Levinneisyys ja elinympäristö == Laji elää Etelämantereella ja sen pohjois- ja luoteispuolella olevilla saarilla, Tulimaan ja Falklandsaarten rajaamalla alueella. Maailman populaatio on kooltaan noin 20 000 yksilöä ja sen kanta on elinvoimainen. Keltatuppinokan elinympäristöä ovat lintusaaret ja mantereen lintuyhdyskunnat. Laji on riippuvainen pingviiniyhdyskunnista. == Lisääntyminen == Keltatuppinokka pesii tavallisesti pingviiniyhdyskunnissa. Pesä on yleensä kallion- tai maankolossa. Munat muistuttavat kurmitsojen munia pohjavärin ollessa likaisen vaalea tummin täplin. Muninta alkaa joulukuun alussa ja päättyy tammikuun alkupuolella. Munia on tavallisesti 2, usein 1 tai 3 mutta harvoin 4. Munimisväli voi olla useita päiviä. Emot lämmittävät munia ensimmäisestä munasta alkaen mutta varsinainen haudonta alkaa vasta pesyeen ollessa täysilukuinen. Haudonta-aika on 28–32 päivää. Naaras yleensä hoitaa pääosan hautomisesta mutta jotkut koiraat hautovat myös taajaan. Poikaset kuoriutuvat 3–4 päivän sisällä. Molemmat emot vuorollaan lämmittävät poikasia 10-18 päivän ikäisiksi, sen jälkeen harvemmin. Emot ruokkivat poikasia pääasiassa krilleillä, joita ne varastavat pingviineiltä. Poikaset oppivat lentämään 50–60 päivän ikäisinä.http://www.snowysheathbill.com/thesheathbillatsignyisland.htm N.V.Jones 1963: THE SHEATHBILL, Chionis alba (Gmelin), AT SIGNY ISLAND, SOUTH ORKNEY ISLANDS. British Antarctic Survey Bulletin, No. 2, joulukuu 1963, ss. 53-71 == Ravinto == Keltatuppinokka on kaikkiruokainen. Se elää syömällä raatoja, linnunpoikasia ja -munia, eläinten ulosteita sekä varastamalla ruokaa muilta linnuilta, eritoten pingviineiltä. == Lähteet == Luokka:Tuppinokat Luokka:Etelämantereen eläimistö
Out for a Kill

Out for a Kill on yhdysvaltalainen vuonna 2003 suoraan DVD:lle julkaistu toimintaelokuva, ikäraja Suomessa on 15 vuotta. Elokuvan ohjasi Michael Oblowitz ja käsikirjoitti Dennis Dimster-Denk. Pääosaa esittää Steven Seagal. ==Juoni== Arkeologian professori Robert Burns on tekemässä tärkeää kaivausta muinaisilla raunioilla Kiinan ja Kazakstanin rajalla. Paikalla hän törmää sattumalta Kiinan mafiaan, jotka yrittivät käyttää hänen löytämiään arvoesineitä huumeiden salakuljettamiseen. Burns yrittää paeta paikalta apulaisensa kanssa rajan yli Kiinaan, mutta joutuukin pidätetyksi takaa-ajon päätteeksi. Burns joutuu hetkeksi vankilaan, mutta Yhdysvaltain huumeyksikkö saa suostuteltua Kiinan armeijaa päästämään hänet vapaaksi auttaakseen heitä saamaan kiinni kiinalaismafian. == Rooleissa == == Aiheesta muualla == * Leffatykin arvostelu Luokka:Yhdysvaltalaiset toimintaelokuvat Luokka:Vuoden 2003 yhdysvaltalaiset elokuvat Luokka:Suoraan videolle julkaistut elokuvat
Loudy Wiggins

Loudy Wiggins (o.s. Tourky; s. 7. heinäkuuta 1979) on australialainen uimahyppääjä. Hän syntyi Haifassa, Israelissa, mutta on asunut kolmevuotiaasta Australiassa. Wiggins osallistui jo Atlantan kesäolympialaisiin 1996 ja voitti myöhemmin pronssia sekä Sydneyssä 2000 että Ateenassa 2004. Hän on lisäksi menestynyt Uinnin maailmanmestaruuskilpailuissa ja Kansainyhteisön kisoissa. Wiggins esiintyi helmikuussa 2006 Black+White-lehdessä. Hän opiskeli Mansfield State High Schoolissa ja on naimisissa jalkapalloilija Simon Wigginsin kanssa. Luokka:Australialaiset uimahyppääjät Luokka:Australialaiset olympiamitalistit Luokka:Vuonna 1979 syntyneet Luokka:Elävät henkilöt
Natalie Coughlin

ui vain alkuerissä Natalie Anne Coughlin (s. 23. elokuuta 1982) on yhdysvaltalainen uimari, kolminkertainen olympiavoittaja ja kahdeksankertainen maailmanmestari. Kaliforniassa syntynyt Coughlin opiskeli Carondelet High Schoolissa, Diablo Valley Collegessa ja Kalifornian yliopistossa Berkeleyssä, josta hän valmistui vuonna 2005. Hän voitti kaksi kulta-, kaksi hopea- ja yhden pronssimitalin vuoden 2004 kesäolympialaisissa Ateenassa. Pekingin olympialaisissa 2008 hän voitti yhden kultamitalin, kaksi hopeaa ja kolme pronssimitalia. Hän on eniten mitaleita yksittäisissä olympiakisoissa voittanut yhdysvaltalaisnainen. Lontoosta 2012 hän sai yhden pronssin. Coughlin on olympiamenestyksensä ohella voittanut lukuisia mitaleja uinnin maailmanmestaruuskilpailuissa vuosina 2001, 2003, 2005, 2007, 2011 sekä uinnin lyhyen radan MM-kilpailuissa 2010 ja 2014. Coughlin alitti ensimmäisenä naisena minuutin aikarajan (59,58) 100 metrin selkäuinnissa ja ensimmäisenä yhdysvaltalaisnaisena pitkällä radalla 54 sekuntia 100 metrin vapaauinnissa (53,99). Coughlin oli ensimmäinen uimari sitten vuoden 1978, joka voitti viisi Yhdysvaltain mestaruutta samoissa kisoissa (2002).http://www.usolympicteam.com/26_1111.htm Coughlin ui Melbournen pitkän radan MM-kisoissa 100 metrin maailmanennätyksen 59,44. Lokakuussa 2007 hän ui myös lyhyen radan ME:n Singaporessa (56,51)http://www.fina.org/project/index.php?option=com_content&task;=view&id;=610&Itemid;=9. Marraskuussa 2001 Coughlin ui lyhyellä radalla New Yorkissa 200 metrin selkäuinnin maailmanennätyksen 2.03,62. Hän oli myös uimassa 4 × 200 metrin vapaauintiviestin maailmanennätystä 7.50,09 Melbournen MM-kisoissa 2007http://www.fina.org/project/index.php?option=com_content&task;=view&id;=640&Itemid;=9. Barcelonan MM-kilpailuissa 2013 Coughlin voitti kultaa 4 × 100 metrin vapaauintiviestissä. == Lähteet == *Profiili swimrankings.net-sivustolla === Viitteet === == Aiheesta muualla == * Viralliset kotisivut * Coughlin Yhdysvaltain olympiakomitean tietokannassa Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1982 syntyneet Luokka:Elävät henkilöt
Jessicah Schipper

Jessicah Schipper (s. 19. marraskuuta 1986 Brisbane) on australialainen uimari. Schipper voitti pronssimitalin uinnin maailmanmestaruuskilpailuissa Barcelonassa vuonna 2003. Vuonna 2005 hän voitti jo kaksi kultamitalia sekä yhden hopeamitalin ja vuonna 2007 tuli jälleen sama palkintopotti. Schipper voitti kultamitalin vuoden 2004 kesäolympialaisissa Ateenassa. Kansainyhteisön kisoissa hänet palkittiin vuonna 2006 Melbournessa kolmella kulta- ja yhdellä hopeamitalilla. Pekingissä 2008 Schipper voitti kaksi pronssia henkilökohtaisilta perhosuintimatkoilta. Hän sijoittui kolmanneksi sekä 100 että 200 metrin perhosuinnissa. Kultaa Schipper voitti 4 × 100 metrin sekauintimatkalta, jossa ui perhososuuden. Australian muut viestinviejät olivat Emily Seebohm, Leisel Jones ja Lisbeth Trickett. Rooman MM-kilpailuissa kesällä 2009 Schipper voitti toisen MM-kultansa 200 metrin perhosuinnista ja rikkoi samalla Liu Zigen Pekingissä tekemän ME-ajan 2.04,18 lähes 0,8 sekunnilla. Lisäksi Schipper voitti kilpailuista kaksi hopeaa, 100 metrin perhosuinnista ja 4 × 100 metrin sekauintiviestistä. Delhin Kansainyhteisön kisoissa 2010 hän voitti kultaa 200 metrin perhosuinnissa. Schipperillä on ollut naisten 200 metrin perhosuinnin pitkien ratojen maailmanennätys hallussaan aikaisemmin elokuusta 2006 elokuuhun 2008. Schipper sai tammikuussa 2005 Australian ritarikunnan mitalin. == Lähteet == Luokka:Australialaiset uimarit Luokka:Australialaiset olympiavoittajat Luokka:Vuonna 1986 syntyneet Luokka:Elävät henkilöt
Götiitti

Götiitti tai goethiitti, FeO(OH), on rautahydroksimineraali ja sitä syntyy vain veden läheisyydessä. Kemiallisesti se on rauta(III)oksidihydroksidin α-muotoa α-Fe3+O(OH). Mineraalin nimesi Johann Georg Lenz vuonna 1806 saksalaisen runoilijan ja filosofin Johann Wolfgang von Goethen mukaan. Kiderakenteeltaan götiitti on rombinen. Götiitillä on monia esiintymismuotoja eli se esiintyy prismamaisina kiteitä, ohuina levyinä, onteloissa neulamaisina tai kuitumaisina prismoina, kuitukimpuista muodostuvina tai multamaisina massoina. Väriltään götiitti on kellertävä, punertava tai ruskeanmusta. Viiru on punertavan- tai ruskehtavankeltainen ja kiilto on kiteissä metallikiilto ja ohuissa kuiduissa silkkikiilto, mutta multamaiset muunnokset ovat kiillottomia. Ohuet kuidut ovat myös läpikuultavia. Götiitin kovuus on 5–5,5 Mohsin asteikolla ja ominaispaino on 3,3–4,3 g/cm³ riippuen esiintymisasusta. Kidejärjestelmä on ortorombinen. Götiittiä esiintyy hapetussedimenteissä, kuten esimerkiksi limoniitissa. Sitä voi myös syntyä rautarikkaista mineraaleista muuttumisen tuloksena. Rautapitoiset kivimineraalit, sulfidit tai karbonaatit voivat olla lähtöaineksina. == Galleria == Goethite-242608.jpg|Irisoiva götiitti, Filón Surin kaivos, Tharsis, Huelva, Espanja Goethite3.jpg|Götiittinäyte Minas Geraisista Braziliasta. Goethite- Calcite-Feldspar-Group-215498.jpg|Epätavallinen näyte jossa götiitti sekoittunut kalsiitin kanssa. Erongovuori, Usakos ja Omaruru piirikunnat, Erongon alue, Namibia. PyOx.JPG|Götiittia päällystämässä tai korvaamassa ruostuneita pyriittikuutioita Goethite-162473.jpg|Tarkkarajaisesti kiteytynyt näyte götiitista Lake George, Parkin piirikunta,Colorado, Yhdysvallat. Harvard Museum of Natural History. Goethite. Negaunee, Marquette Co., MI (DerHexer) 2012-07-20.jpg|Götiittia, alkuperä Negaunee, Marquetten piirikunta, Michigan, Yhdysvallat. == Lähteet == * Götiitti * Kiviopas === Viitteet === == Aiheesta muualla == * http://www.webmineral.com/data/Goethite.shtml Luokka:Oksidimineraalit Luokka:Rautamineraalit Luokka:Väriaineet Luokka:Johann Wolfgang von Goethe
Oussama Mellouli

Oussama Mellouli (; s. 16. helmikuuta 1984 La Marsa, Tunis) on tunisialainen uimari ja olympiavoittaja. == Ura == Melloulista tuli Pekingissä 2008 ensimmäinen tunisialainen uinnin olympiavoittaja. Kulta oli vasta maan toinen olympialaisten historiassa. Ensimmäisen oli voittanut Mohammed Gammoudi miesten 5 000 metrin juoksussa Méxicossa 1968. Mellouli voitti Pekingissä 1 500 metrin vapaauinnin jättäen toiseksi Australian Grant Hackettin, joka haki kolmatta perättäistä kultaansa matkalta. Lontoossa 2012 Mellouli voitti toisen olympiakultansa, tällä kertaa 10 kilometrin avovesiuinnissa. Melloulista tuli näin kaikkien aikojen ensimmäinen uimari, joka on voittanut olympiakultaa sekä altaassa että avovesiuinnissa. Hänestä tuli myös ensimmäinen uimari, joka saavuttaa samoissa olympialaisissa mitalin sekä uinnissa että avovesiuinnissa, sillä hän voitti Lontoossa myös pronssia 1 500 metrin vapaauinnissa. Mellouli saavutti yhden pronssimitalin uinnin maailmanmestaruuskilpailussa 2003 ja kaksi pronssimitalia 2005. Lyhyen radan MM-kilpailuissa 2004 hän voitti 400 metrin sekauinnin ja sijoittui pronssille 200 metrin sekauinnissa. Vuoden 2007 MM-kilpailuissa hän voitti alun perin kultaa 800 metrin vapaauinnissa ja hopeaa 400 metrin vapaauinnissa. Hän kuitenkin menetti mitalinsa jälkeenpäin kun selvisi hänen antaneen positiivisen dopingnäytteen jo marraskuussa 2006. Hän sai 18 kuukauden kilpailukiellon, joka merkittiin alkaneeksi 30. marraskuuta 2006. Rooman MM-kilpailuissa 2009 Mellouli voitti 1 500 metrin vapaauinnin maailmanmestaruuden ajalla 14.37,28. Lisäksi hän sai hopeaa 400 ja 800 metrin vapaauinnissa. Dubain lyhyen radan MM-kilpailuissa 2010 hän sai kultaa 1 500 metrin vapaauinnissa ajalla 14.24,16, hopeaa 400 metrin sekauinnissa sekä pronssia 200 ja 400 metrin vapaauinnissa. Barcelonan MM- kilpailuissa 2013 Mellouli voitti kultaa 5 kilometrin avovesiuinnissa ja saavutti pronssia 10 kilometrillä. Dohan lyhyen radan MM-kilpailuissa 2014 hän sai hopeaa 1 500 metrin vapaauinnissa. == Lähteet == == Aiheesta muualla == * Oussama Mellouli Bio, Stats, and Results Olympics at Sports-Reference.com * Luokka:Tunisialaiset uimarit Luokka:Tunisialaiset olympiavoittajat Luokka:Dopingrikkomuksesta tuomitut tunisialaiset Luokka:Dopingrikkomuksesta tuomitut uimarit Luokka:Vuonna 1984 syntyneet Luokka:Elävät henkilöt
Mustatuppinokka

Mustatuppinokka, aikaisemmalta nimeltään pikkutuppinokka (Chionis minor) on Etelämantereen tuntumassa elävä rantalintu. == Koko ja ulkonäkö == Linnun pituus on 38–41 senttiä, siipien kärkiväli 74–79 senttiä. Koiras painaa 530–610 grammaa ja naaras 460–530 grammaa. Muistuttaa sukulaistaan keltatuppinokkaa mutta tästä poiketen sen nokka ja heltta ovat mustat. Sukupuolet ovat samanvärisiä. == Esiintyminen == Laji elää Intian valtameren eteläisillä saarilla lähellä Etelämannerta: Etelä-Afrikalle kuuluvalla Prince Edward Islandilla, Ranskan territoriolla Crozetsaarilla ja Kerguelenilla sekä Australian territoriolla Heard Islandilla. Heard Islandin mustatuppinokat muodostavat oman kotoperäisen alalajinsa C. m. nasicornis. Maailman populaatio on kooltaan 13 000–20 000 yksilöä ja lajin kanta on elinvoimainen. Mustatuppinokan elinympäristöä ovat lintu- ja hyljeyhdyskunnat saarten rannoilla. Myös ihmisasutuksen tuntumassa. == Lisääntyminen == Mustatuppinokka pesii lintu- ja hyljeyhdyskunnissa. Pesä on kallion- tai maankolossa tai lohkareen alla. Kermanvärisiä ja ruskeatäpläisiä munia on tavallisesti 2 tai 3. Haudonta kestää noin 30 päivää. Poikaset lentävät 7–8 viikon ikäisinä. Mustatuppinokka saavuttaa sukukypsyyden 3–5-vuotiaana. == Ravinto == Mustatuppinokka on kaikkiruokainen. Se syö muun muassa leviä, kaloja, raatoja, jätteitä, linnunmunia- ja poikasia, eläinten ulosteita ja muita jätöksiä, pikkujyrsijöitä, selkärangattomia, hylkeen maitoa, verta ja varastaa ruokaa muilta linnuilta. == Lähteet == Luokka:Tuppinokat
Kobolttihohde

Kobolttihohde eli koboltiitti (kemialliselta nimeltään kobolttiarseenisulfidi CoAsS) on kobolttimalmimineraali. Kiderakenteeltaan kobolttihohde on kuutiollinen, mutta kiteet voivat esiintyä myös oktaedreinä tai pentagonidodekaedreina tai näiden yhdistelminä. Kobolttihohde on väriltään tinanvalkea, punertavan teräksen harmaa tai harmahtavan musta. Viiru on harmaa tai musta ja kiilto on metallinhohtoinen. Kobolttihohteen kovuus on 5,5 Mohsin asteikolla ja ominaispaino on 6,0–6,4 g/cm³. Kobolttihohdetta esiintyy hydrotermisissä juonissa tai metamorfisissa kivissä. Kobolttihohde on myös tärkeä kobolttimalmimineraali. Se voi sisältää pieniä määriä rautaa. == Lähteet == * Kobolttihohde * Kiviopas === Viitteet === == Aiheesta muualla == * Mindat: Cobaltite * Webmineral: Cobaltite Mineral Data Luokka:Kobolttiyhdisteet Luokka:Malmimineraalit Luokka:Sulfidimineraalit
Rock in Rio (albumi)

Rock In Rio on Iron Maidenin vuonna 2002 julkaisema livealbumi. Se äänitettiin vuonna 2001 Rock in Rio -festivaaleilla Brasiliassa 250 000 hengen yleisön kanssa. Konsertista taltioitiin myös live-DVD. == Kappaleet == === CD 1 === # Intro: Arthur's Farewell (elokuvasta Lancelot – ensimmäinen ritari, 1995) # (albumilta Brave New World, 2000) # (albumilta Brave New World, 2000) # (albumilta Brave New World, 2000) # (albumilta Killers,1981) # (albumilta Powerslave, 1984) # (albumilta Brave New World, 2000) # (albumilta The X Factor, 1995) # (albumilta Brave New World, 2000) # (albumilta Piece of Mind, 1983) === CD 2 === # (albumilta Brave New World, 2000) # (albumilta Virtual XI, 1998) # (albumilta Seventh Son of a Seventh Son, 1988) # (albumilta Fear of the dark, 1992) # (albumilta Iron Maiden, 1980) # (albumilta The Number of the Beast, 1982) # (albumilta The Number of the Beast, 1982) # (albumilta Iron Maiden, 1980) # (albumilta The Number of the Beast, 1982) == Kokoonpano == * Bruce Dickinson – laulu * Dave Murray – kitara * Janick Gers – kitara * Adrian Smith – kitara, taustalaulu * Steve Harris – basso, taustalaulu * Nicko McBrain – rummut \+ * Michael Kenney – kosketinsoittimet == Arvostelut == * AllMusic: Allmusic review == Lähteet == == Aiheesta muualla == * * Luokka:Vuoden 2002 konserttitallenteet Luokka:Iron Maidenin konserttitallenteet Luokka:Kevin Shirleyn tuottamat albumit Luokka:Konserttielokuvat
Haavemaa

__NOTOC__ 20 suosikkia – Haavemaa on Tauski Peltosen kokoelma-albumi, joka julkaistiin 23. kesäkuuta 1997. Levy on osa 20 suosikkia -kokoelmalevysarjaa. == Kappaleet == # (alkup. Liberta) # # # # # # # (alkup. Sweet, Sweet Music) # # (alkup. Give a Little Love) # # (alkup. Elle Imagine) # (alkup. Hand in Hand) # # # # # (alkup. Silhouettes) # (alkup. Take Good Care of My Baby) # (alkup. Oasis) == Lähteet == Luokka:Vuoden 1997 kokoelma-albumit Luokka:Suomalaiset iskelmäalbumit
Saksan Grand Prix 1984

Saksan Prix 1984 oli Formula 1 -sarjan osakilpailu, joka ajettiin 5. elokuuta 1984 Hockenheimringilla Saksassa. Kilpailun voitti McLarenilla ajanut Alain Prost, jolle voitto oli kauden neljäs. ==Aika-ajoHelsingin Sanomat 5.8.1984== Alain Prost otti paalupaikan ajalla 1.47,012, joka merkitsi keskinopeutta 228,658 km/h. Seuraavina olivat Elio de Angelis, Derek Warwick, Patrick Tambay ja Nelson Piquet. Keijo Rosberg sai lähtöruudun 19. Aika-ajoa häiritsi sade, joka ei tuntunut loppuvan lainkaan. Rosberg harmitteli kiirehtineensä turhaan radalle vasta sateen jälkeen, sillä silloin siellä oli vain mahdoton tungos. ==KilpailuHelsingin Sanomat 6.8.1984== Muutama minuutti ennen starttia Alain Prostin auton bensiinipumppu rikkoutui ja hän joutui ottamaan ajokikseen vara- auton. Prost otti kilpailun alussa johtopaikan. Sitten Nelson Piquet pääsi ohitse ja johti kilpailua 23. kierrokselle asti, jolloin auton vaihdelaatikko rikkoutui. Prost nousi uudelleen kilpailun johtoon ja hän pystyi pitämään sijoituksensa maaliin saakka. Kilpailussa oli mukana 26 autoa, joista vain 10 selvisi maaliin. Kilpailun jälkeen Prost kertoi, että hänellä oli Niki Laudan kanssa sopimus, että jos McLaren-tallilla olisi kaksoisjohto kymmenen kierrosta ennen maalia, niin johdossa oleva saa ottaa voiton. Kaikki eivät sopimuksen olemassaoloon uskoneet, sillä Prost ja Lauda eivät siihen saakka olleet olleet parhaimpia ystäviä. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 7 Alain Prost McLaren-TAG 44 1.24.43,210 1 9 2 8 Niki Lauda McLaren-TAG 44 + 3,149 7 6 3 16 Derek Warwick Renault 44 + 36,423 3 4 4 12 Nigel Mansell Lotus-Renault 44 + 51,663 16 3 5 15 Patrick Tambay Renault 44 + 1.11,949 4 2 6 28 René Arnoux Ferrari 43 + 1 krs. 10 1 7 26 Andrea de Cesaris Ligier-Renault 43 + 1 krs. 11 8 25 François Hesnault Ligier-Renault 43 + 1 krs. 17 9 21 Huub Rothengatter Spirit-Hart 40 + 4 krs. 24 DSQ 3 Stefan Johansson Tyrrell-Ford 42 Hylättiin 26 Kesk. 14 Manfred Winkelhock ATS-BMW 31 Vaihdelaatikko 13 Kesk. 23 Eddie Cheever Alfa Romeo 29 Moottori 18 Kesk. 2 Teo Fabi Brabham-BMW 28 Turbo 8 Kesk. 1 Nelson Piquet Brabham-BMW 23 Vaihdelaatikko 5 Kesk. 22 Riccardo Patrese Alfa Romeo 16 Polttoainejärjestelmä 20 Kesk. 24 Piercarlo Ghinzani Osella-Alfa Romeo 14 Sähköt 21 Kesk. 30 Jo Gartner Osella-Alfa Romeo 13 Turbo 23 Kesk. 27 Michele Alboreto Ferrari 13 Moottori 6 Kesk. 10 Jonathan Palmer RAM-Hart 11 Turbo 25 Kesk. 6 Keke Rosberg Williams-Honda 10 Sähköt 19 Kesk. 5 Jacques Laffite Williams-Honda 10 Moottori 12 Kesk. 18 Thierry Boutsen Arrows-BMW 8 Moottori 15 Kesk. 11 Elio de Angelis Lotus-Renault 8 Turbo 2 Kesk. 9 Philippe Alliot RAM-Hart 7 Ylikuumeneminen 22 Kesk. 19 Ayrton Senna Toleman-Hart 4 Etusiipi/Ulosajo 9 Kesk. 17 Marc Surer Arrows-BMW 1 Turbo 14 DNQ 4 Mike Thackwell Tyrrell-Ford Karsiutui == Muuta == *Paalupaikka: Alain Prost – 1.47,012 *Nopein kierros: Alain Prost – 1.53,538 (kierroksella 31) *Alain Prostin uran kymmenes kilpailun nopein kierros *McLarenin 20:s paalupaikka == Lähteet == Luokka:Formula 1 -kausi 1984 Luokka:Saksan Grand Prix
Lars Saabye Christensen

thumb|right|Lars Saabye Christensen (2010) Lars Saabye Christensen (s. 21. syyskuuta 1953 Oslo) on norjaksi kirjoitttava tanskalainen kirjailija, jonka julkaisuihin kuuluvat muiden muassa romaanit Velipuoli (2001) ja Malli (2007). Christensen on luonut laajan tuotannon, joka käsittää romaanien ohella novelleja, runoja, näytelmäkirjallisuutta ja lastenkirjallisuutta. Christensen syntyi Oslossa ja kasvoi Norjassa. Hän on Tanskan kansalainen, mutta kirjoittaa norjaksi. Hänelle myönnettiin vuonna 2002 Pohjoismaiden neuvoston kirjallisuuspalkinto teoksesta Velipuoli. == Lähteet == == Aiheesta muualla == * Christensenin teokset Finna-palvelussa Luokka:Norjalaiset kirjailijat Luokka:Pohjoismaiden neuvoston kirjallisuuspalkinnon saajat Luokka:Vuonna 1953 syntyneet Luokka:Elävät henkilöt
Jos sulla on toinen

20 suosikkia – Jos sulla on toinen on Taikapeilin kokoelma-albumi vuodelta 2000. Levy on osa 20 suosikkia -kokoelmalevysarjaa. == Kappaleet == # # # (alkup. All I Wanna Do) # # # # # # # # # (alkup. It's Only You) # # # # # # # # == Lähteet == Luokka:Vuoden 2000 kokoelma-albumit Luokka:Taikapeilin albumit
Canon EF-S 18–55mm

Canon EF-S 18–55mm on Canonin valmistama zoom-objektiivi. Siinä on EF-S -kiinnitys, ja se sopii Canonin pienikennoisiin digitaalisiin järjestelmäkameroihin, kuten Canon EOS 350D:hen ja 400D:hen. Objektiivista on kaksi eri versiota, joista toisessa on Canon USM -ultraäänimoottori, joka mahdollistaa käytännössä äänettömän ja perusversiota nopeamman tarkennuksen. Edullista perusversiota ei myydä erikseen, vaan se sisältyy useisiin Canonin järjestelmäkamerapakkauksiin ns. kit-objektiivina. Ultraäänimoottorittomasta objektiivista on julkaistu kaksi versiota, joista uudemmassa on korjattu aikaisemman version terävyysongelmia. Objektiivista on valmistettu myös kuvanvakaimellinen versio, jota on myyty Canon EOS 450D:n, Canon EOS 1000D:n ja Canon EOS 500D:n kanssa. Tässä versiossa terävyys on testien perusteella aiempaa parempi. http://www.photozone.de/canon-eos/404-canon_1855_3556is_50d Canon EF-S 18-55mm testi Photozone-sivustolla Objektiivin edullinen hinta näkyy sekä objektiivin tuottamassa kuvanlaadussa, että rakenteen kestävyydessä. Objektiivi on linssejä lukuun ottamatta kokonaan muovista valmistettu. Monista Canonin objektiiveista poiketen EF-S 18–55mm valmistetaan Taiwanissa eikä Japanissa. Objektiiviilla otetuissa kuvissa esiintyy runsaasti väriaberraatiota ja laajakulmapäässä tynnyrivääristymän määrä on huomattava. Terävyys ei myöskään ole huippuluokkaa, mutta objektiivin ominaisuudet täyttävät silti yleensä aloittelevan kuvaajan tarpeet. ==Lähteet== ==Aiheesta muualla== *EF-S 18-55mm Canonin sivuilla EF-S 18–55mm
Canon EF 300mm

Canon EF 300mm voi tarkoittaa seuraavia Canonin objektiiveja: * Canon EF 300mm f/2.8L USM * Canon EF 300mm f/2.8L IS USM * Canon EF 300mm f/2.8L IS II USM * Canon EF 300mm f/4L USM * Canon EF 300mm f/4L IS USM EF 300mm en:Canon EF 300mm lens
John Amaechi

John Ekwugha Amaechi (s. 26. marraskuuta 1970 Boston, Massachusetts, YhdysvallatEspn.go.com) on brittiläinen koripalloilija. Amaechi varttui Britanniassa Stockportissa Suur-Manchesterin alueella. Hänen isänsä oli nigerialainen igbo ja äitinsä englantilainenJohn Amaechi: Why I come out, The Guardian 4.3.20107. Hän kasvoi 2,08 metrin mittaiseksi. Amaechin NBA-ura alkoi, kun hän pääsi vuonna 1995 Cleveland Cavaliersiin. Hän pelasi jonkin aikaa Euroopassa ennen kuin palasi Yhdysvaltoihin ja pääsi Orlando Magiciin (1999–2001) ja Utah Jazziin (2001–2003). Hän kieltäytyi vuonna 2000 Los Angeles Lakersin sopimuksesta. Amaechi kertoi kirjassaan Man in the Middle avoimesti homoudestaan helmikuussa 2007. Se otettiin yleisön ja koripalloilijatovereiden keskuudessa vastaan ristiriitaisin tuntein. Entinen NBA-tähti Tim Hardaway kertoi inhoavansa homoja, mutta myös hyväksyviä kommentteja esittivät muiden muassa Steven Hunter, Grant Hill, Shaquille O’Neal ja Shavlik Randolph. ==Lähteet== Luokka:Brittiläiset koripalloilijat Luokka:Amerikannigerialaiset Luokka:Amerikanenglantilaiset Luokka:Vuonna 1970 syntyneet Luokka:Elävät henkilöt
Lasiavain-palkinto

Lasiavain-palkinto () on vuosittain myönnettävä palkinto parhaalle pohjoismaiselle rikosromaanille. Palkinto on myönnetty vuodesta 1992 alkaen. Aluksi palkintoon liittyi kielivaatimus, joten palkinnosta olivat kilpailemassa ainoastaan ruotsalaiset, norjalaiset ja tanskalaiset kirjat. Suomenkieliset dekkarit hyväksyttiin mukaan palkinnon piiriin vuonna 1997 ja islantilaiset vuonna 2000. Edelleen kirja hyväksytään Lasiavain-ehdokkaaksi vain, mikäli se on luettavissa – joko alkuperäisteoksena tai käännöksenä – ruotsiksi, norjaksi tai tanskaksi. Palkinto on saanut nimensä yhdysvaltalaisen Dashiell Hammettin Lasiavain-dekkariklassikon () mukaan. Lasiavain-palkinnon myöntää dekkarijärjestö Skandinaviska Kriminalsällskapet (SKS). == Palkitut == vuosi saaja valtio teos suomennos (jos on) 1992 Henning Mankell Mördare utan ansikte Kasvoton kuolema 1993 Peter Høeg Frøken Smillas fornemmelse for sne Lumen taju 1994 Kim Småge Sub rosa 1995 Erik Otto Larsen Masken i spejlet 1996 Fredrik Skagen Nattsug 1997 Karin Fossum Se deg ikke tilbake Älä katso taaksesi! 1998 Jo Nesbø Flaggermusmannen Lepakkomies 1999 Leif Davidsen Lime’s billede Tähtäimessä 2000 Håkan Nesser Carambole Carambole 2001 Karin Alvtegen Saknad Tuntematon 2002 Arnaldur Indriðason Myrin Räme 2003 Arnaldur Indriðason Grafarpögn Haudanhiljaista 2004 Kurt Aust Hjemsøkt 2005 Anders Roslund Odjuret Peto 2005 Börge Hellström Odjuret Peto 2006 Stieg Larsson Män som hatar kvinnor Miehet jotka vihaavat naisia 2007 Matti Rönkä Ystävät kaukana – 2008 Stieg Larsson Luftslottet som sprängdes Pilvilinna joka romahti 2009 Johan Theorin Nattfåk Yömyrsky 2010 Jussi Adler-Olsen Flaskepost fra P Pullopostia 2011 Leif G. W. Persson Den döende detektiven Matkan pää 2012 Erik Valeur Det syvende barn 2013 Jørn Lier Horst Jakthundene Ajokoirat 2014 Gard Sveen Den siste pilegrimen Raskaat varjot 2015 Thomas Rydahl Eremitten Erakko 2016 Ane Riel Harpiks Pihka 2017 Malin Persson GiolitoGlasnyckeln 2017 till Sverige och Malin Persson Giolito Störst av allt Suurin kaikista 2018 Camilla GrebeLasiavain-palkinto 2018 Camilla Grebelle. Kirjasampo 13.8.2018 Husdjuret Lemmikki 2019 Stina JacksonStina Jackson får deckarpriset Glasnyckeln 8.8.2019 Silvervägen 2020 Camilla Grebe Skuggjägaren Varjokuvat 2021 Tove Alsterdal Rotvälta Juurakko 2022 Morten Hesseldahl Mørket under isen 2023 Max Seeck Kauna – Lähde (1992–2019) == Lähteet == == Aiheesta muualla == * Korsumäki, Leena Lasiavain-voitto kruunasi pohjoismaisen dekkariviikonlopun Suomen Dekkariseura. Ruumiin kulttuuri -lehti 2/2007. Luokka:Kirjallisuuspalkinnot Luokka:Pohjoismainen kirjallisuus Luokka:Rikoskirjallisuus
Mombasa (kokoelma-albumi)

__NOTOC__ 20 suosikkia – Mombasa on Taiskan kokoelma-albumi vuodelta 1996. Levy on Taiskalta ensimmäinen osa 20 suosikkia -kokoelmalevysarjassa. == Kappaleet == # (alkup. Ibo-lele) # (alkup. There’s a Kind of Hush (All Over the World)) # (alkup. Take Me High) # # # # (alkup. Fairytale) # # # (alkup. Don’t Let Me Be Misunderstood) # # (alkup. The Long and Winding Road) # (alkup. Eté d’amour) # (alkup. Looking for Freedom) # # (alkup. Please Mister, Please) # (alkup. Fire and Ice) # # (alkup. Daytripper) # (alkup. Memory) ==Lähteet== == Aiheesta muualla == * 20 suosikkia – Mombasa discogs.com- sivustolla Luokka:Vuoden 1996 kokoelma-albumit Luokka:Taiskan albumit
Rock am Ring

Rock am Ring on Nürburgringin kilparadalla Saksassa kesäisin järjestettävä kolmipäiväinen metalli- ja rockmusiikkifestivaali, joka järjestettiin ensimmäisen kerran vuonna 1985. Nürnbergin EasyCredit-Stadionilla tai sen lähiseudulla järjestetään samaan aikaan rinnakkainen Rock im Park -festivaali. Vuonna 1993 se järjestettiin Itävallan Wienissä ja vuosina 1994–1996 Münchenissä käytöstä poistetulla München-Riemin lentoasemalla ja siitä vuotta myöhemmin Münchenin olympiastadionilla. Kolmen päivän tapahtumassa kaikki artistit esiintyvät Nürburgringillä ja Nürnbergissä. Rock am Ring ja Rock im Park ovat yhdessä suurin musiikkifestivaali Saksassa ja yksi suurimmista maailmassa. Yhteiskävijämäärä oli 150 000 vuonna 2007. == Aiheesta muualla == * Rock am Ringin sivusto * Rock im Parkin sivusto Luokka:Metallimusiikkitapahtumat Luokka:Rockfestivaalit Saksassa Luokka:Nürburg
Rauno Ruuhijärvi

Rauno Vesa Ruuhijärvi (4. syyskuuta 1930 Hankasalmi – 18. kesäkuuta 2022 VantaaKuolinilmoitus. Helsingin Sanomat 24.7.2022, s. B 24) oli suomalainen kasvitieteen apulaisprofessori ja luonnonsuojelija. Hän opetti Helsingin yliopistossa kasviekologiaa ja ympäristönsuojelua vuosina 1963–1994.Helsingin yliopiston keskusarkisto. Ruuhijärvi toimi Lammin biologisen aseman esimiehenä yli 30 vuoden ajan. Ruuhijärvi valittiin Suomen luonnonsuojeluliiton puheenjohtajaksi vuonna 1978, ja hän jatkoi tehtävässä kahdentoista vuoden ajan. Ruuhijärvi osallistui useisiin valtion korkeakoulutuksen suunnittelu- ja opintouudistuskomiteoihin ja hänellä oli lukuisia tehtäviä tiede- ja muissa yhteisöissä. Hän on julkaissut yli 100 teosta Pohjois-Suomen soista, kasviekologiasta ja luonnonsuojelusta. Vuonna 1991 hän sai professorin arvonimen ja vuonna 1989 hänelle myönnettiin Joensuun yliopiston kunniatohtorin arvo. Vuonna 1993 hänet nimitettiin Suomen Tiedeakatemian jäseneksi. Ruuhijärvi sai Alfred Kordelinin säätiön tunnustuspalkinnon vuonna 1994 ja Suomen Kulttuurirahaston tunnustuspalkinnon vuonna 2007. == Lähteet == ==Aiheesta muualla== * * * Rauno Ruuhijärven muistokirjoitus Helsingin Sanomissa Luokka:Suomalaiset kasvitieteilijät Luokka:Suomalaiset professorit Luokka:Helsingin yliopiston professorit Luokka:Suomalaiset professorin arvonimen saaneet Luokka:Vuonna 1930 syntyneet Luokka:Vuonna 2022 kuolleet
Rannalla (albumi)

20 suosikkia – Rannalla on Taiskan kokoelma-albumi vuodelta 2000. Levy on Taiskalta toinen ja viimeinen osa 20 suosikkia -kokoelmalevysarjassa. == Kappaleet == # # # # # # # # # # # # # # # # # # # # ==Lähteet== Luokka:Vuoden 2000 kokoelma-albumit Luokka:Taiskan albumit
Ylitornion rautatieasema (Ruotsi)

Ylitornion rautatieasema (, ) on lakkautettu rautatieliikennepaikka Ruotsin rataverkkoon kuuluneella puretulla rataosalla . Liikennepaikka sijaitsi Ylitornion kunnan keskustaajamassa, Matarengissä, ja se toimi rataosan pääteasemana vuosina 1914–1984. Liikenteenhoidosta vastasi rataosan koko toiminta-ajan Statens Järnvägar, joka myös hoiti linja-autoliikennettä Ylitornion ja Pajalan välillä. SJ:llä oli jopa rautatieasema Pajalassa, vaikka sinne ei koskaan rakennettu rautatietä. Nykyisin Ylitornion asemarakennus on yksityisasuntona. Luokka:Ruotsin lakkautetut rautatieliikennepaikat Rautatieasema
Rakkauden jälkeen (albumi)

20 suosikkia – Rakkauden jälkeen on vuonna 1997 julkaistu Carolan kokoelmalevy. == Kappaleet == # Rakkauden jälkeen (3:34) # Hava Nagilah (2:36) # Maailmain (3:07) # Nousee päivä (2:30) # Jerusalem (3:35) # Jostain vielä laulun kuulen (3:07) # Herrojen kanssa pellon laidassa (3:01) # Tyttöjen iskijä Mohair Sam (2:18) # Rakastan - saavuthan (3:54) # Mua tuudi hyväillen (4:35) # Maria Maria (3:19) # Agua de Beber (2:35) # La la la (2:26) # Sirkusprinsessa (2:31) # Odotan yksin (2:45) # Yksin (3:04) # Tyttö vuorilta (3:37) # Jos tuulelta siivet saisin (3:55) # Sydämeen jäi soimaan blues (4:22) # Loittonevat askeleet (3:13) ==Katso myös== * 20 suosikkia sarjan muut levyt * Rakkauden jälkeen – Kaikki levytykset ja arkistojen aarteita 1963–1988 -kokoelmalevy Luokka:Vuoden 1997 kokoelma-albumit Luokka:Carolan albumit
Nitrosoamiinit

Nitrosoamiinit ovat syöpää aiheuttavia typpiyhdisteitä, joita käytetään mm. joissakin tuholaismyrkyissä ja kosmetiikkatuotteissa. Niitä on tupakkatuotteissa, muun muassa savukkeissa sekä nuuskassa,Oppilashuolto erityisesti amerikkalaisessa nuuskassa, josta on Massachusettsin terveysviraston tutkimuksissa löytynyt jopa yli 40 -kertaisia nitrosoamiinipitoisuuksia ruotsalaiseen nuuskaan verrattuna. Niitä muodostuu myös joskus mahalaukussa nitriittien ja/tai nitraattien reagoidessa aminohappojen kanssa.Ravitsemustieteen perusteita == Lähteet == == Aiheesta muualla == *National Toxicology Program, Department of Health and Human Services, Report on Carcinogens, Thirteenth Edition, N-Nitrosamines: 15 Listings (pdf) Luokka:Amiinit
Bonnie Bedelia

Bonnie Bedelia Culkin (s. 25. maaliskuuta 1948 New York, New York) on yhdysvaltalainen näyttelijä. == Varhainen elämä == Bedelia on näyttelijöiden Macaulay, Kieran ja Rory Culkinin täti. == Ura == Bedelia oli ehdolla Golden Globen saajaksi vuonna 1984 ja kahden Emmy-palkinnon saajaksi vuosina 1994 ja 2000. == Yksityiselämä == Bedelia meni naimisiin Michael McRaen kanssa vuonna 1995. Hänellä on kaksi poikaa. == Filmografia == * Ammutaanhan hevosiakin... (1969) * Rakastajia ja muita veijareita (1970) * Salem’s Lot – kauhujen kaupunki (1979) * Maailman nopein nainen (1983) * Poika joka osasi lentää (1986) * Die Hard – vain kuolleen ruumiini yli (1988) * Die Hard 2 – vain kuolleen ruumiini yli (1990) * Kunnes toisin todistetaan (1990) * Tarpeellista tavaraa (1993) * Miehen mitta (2003) == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1948 syntyneet Luokka:Elävät henkilöt
Vanamo-seura

Vanamo-seura eli Suomen Biologian Seura Vanamo ry. on yleisbiologinen tieteellinen yhdistys. Se toimii biologien yhdyssiteenä ja pyrkii edistämään biologista tutkimusta ja suomen kielen käyttöä biologian alalla. Seura on perustettu 1897, ja perustajiin kuului muun muassa Aukusti Juhana Mela, joka oli sen ensimmäinen puheenjohtaja. Seuran alkuaikojen merkittävintä työtä oli suomenkielisen kasvi- ja eläintieteellisten tiedesanojen luominen. Seuran yhteydessä toimii myös Putkilokasvien nimistötoimikunta. Seura julkaisee Luonnon Tutkija -lehteä, joka perustettiin Luonnon Ystävä -nimisenä ja alkoi ilmestyä 1897 päätoimittajanaan Vanamon varapuheenjohtaja Kaarlo Mainio Levander. == Puheenjohtajat == Vanamo-seuran puheenjohtajina ovat toimineet seuraavat henkilöt:Hallituksen jäsenet kautta aikojen * Aukusti Juhana Mela 1896–1904 * Kaarlo Mainio Levander 1904–1919 * Jysi I. Liro 1919–1943 * Mauno J. Kotilainen 1943–1951 * Viljo Kujala 1951–1960 * Risto Tuomikoski 1960–1966 * Ernst Palmén 1966–1978 * Liisa Simola 1978–1981 * Olli Halkka 1981–1990 * Pertti Uotila 1990–2002 * Seppo Turunen 2002–2008 * Hanna Kokko 2008–2009 * Jouko Rikkinen 2009– ==Lähteet== *Vanamo-Seura ===Viitteet=== Luokka:Biologia Luokka:Suomalaiset tiedeyhdistykset
Mari Devon

Mari Devon (s. 1960) on yhdysvaltalainen ääninäyttelijä. ==Ura== Usein Jane Alan nimellä tunnettu Devon on tehnyt uransa aikana useita dubbauksia animesarjoihin, kuten Mobile Suit Gundam, Teknoman, Liikkuva linna, Digimon ja Love Hina. Alkuperäisiä ääniä Mari Devon on kuitenkin tehnyt 1990-luvulta asti, joista ensimmäinen oli animaatiosarjassa James Bond Junior vuotta myöhemmin hän sai kenties tunnetuimman roolinsa Batmanistä Summer Gleesonina. Muita animaatiosarjoja joihin hän on lainannut ääntään ovat Bittipää, Batman of the Future ja The Zeta Project. 2000-luvulla Devon on tehnyt myös äänirooleja videopeleihin. ==Aiheesta muualla== * TV.com * Anime News Network * Voice Chasers Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1960 syntyneet Luokka:Elävät henkilöt
Worlds Collide

Worlds Collide on metalliyhtye Apocalyptican kuudes studioalbumi, joka ilmestyi 15. syyskuuta 2007. Albumi sisältää singlenäkin julkaistun kappaleen I'm Not Jesus. Albumi nousi Suomen virallisen listan sijalle 8. == Kappaleet == # # (feat. Tomoyasu Hotei) # (feat. Corey Taylor) # # (feat. Till Lindemann) # # (feat. Dave Lombardo) # (feat. Adam Gontier) # # (feat. Cristina Scabbia) # === Erikoispainoksen bonuskappaleet === # * Ural (Vain erikoisversiossa) # Dreamer (Vain erikoisversiossa) === Japanin painos === # * Lies (Vain Japanin-versiossa) == Arvostelut == * Allmusic: Allmusic review * Desibeli.net: Desibeli.net * Dome.fi: Dome.fi * Imperiumi.net: 8+/10Imperiumi.net * PopMatters: PopMatters * Soundi: Soundi == Lähteet == * Metallimusiikki.net === Viitteet === == Aiheesta muualla == * * Luokka:Apocalyptican albumit Luokka:Vuoden 2007 albumit
Pleasure Island

Pleasure Island on Pink Fairiesin nimellä julkaistu albumi vuodelta 1996. Levyllä ovat mukana alkuperäisistä jäsenistä Twink ja Paul Rudolph. == Kappaleet == #As Above So Below #Eccleston Chambers #We Run We Hide #The Man With The Golden Gun #Jungle Drums #Cargoe In Jamaica Luokka:Vuoden 1996 albumit Luokka:Pink Fairiesin albumit
Kurttukaali

Kurttukaali eli savoijinkaali (Brassica oleracea var. sabauda) on tavallisen keräkaalin näköinen, mutta kupu on pienempi ja lehdet epätasaisesti kuopikkaat. Päällimmäiset lehdet ovat tummemmat, sisimmät kellanvaaleat. Muiden tummanvihreiden kasvisten tapaan siinä on runsaasti K-vitamiinia.Kurttukaali Kotimaiset kasvikset Kurttukaalin maku on miedompi kuin muiden kaalien. Se kypsyy nopeammin kuin keräkaali.Keittosanasto Keittotaito Savoijinkaali on saanut nimensä Ranskassa lähellä Italian ja Sveitsin rajaa sijaitsevasta Savoijin alueesta. == Lähteet == == Aiheesta muualla == Luokka:Kaalit